CELEX: 22004D0087
Language: lt
Date: 1086652800000
Title: 2004/87/: 2004 m. birželio 8 d. EEE jungtinio komiteto sprendimas Nr. 87/2004, iš dalies keičiantis EEE susitarimo 31 protokolą dėl bendradarbiavimo konkrečiose, su keturiomis laisvėmis nesusijusiose srityse

25.11.2004   
            
            
               LT
            
            
               Europos Sąjungos oficialusis leidinys
            
            
               L 349/48
            
         
      EEE JUNGTINIO KOMITETO SPRENDIMAS
   
   Nr. 87/2004
   2004 m. birželio 8 d.
   iš dalies keičiantis EEE susitarimo 31 protokolą dėl bendradarbiavimo konkrečiose, su keturiomis laisvėmis nesusijusiose srityse
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – Susitarimas), ypač į jo 86 ir 98 straipsnius,
   kadangi:
   
               (1)
            
            
               Susitarimo 31 protokolas buvo iš dalies pakeistas 2004 m. balandžio 23 d. EEE jungtinio komiteto sprendimu Nr. 58/2004 (1).
            
         
               (2)
            
            
               Reikėtų išplėsti Susitarimo šalių bendradarbiavimą, kad būtų įtrauktas 2003 m. lapkričio 17 d. Europos Parlamento ir Tarybos sprendimas Nr. 2256/2003/EB, patvirtinantis eEuropa 2005 m. veiksmų plano, geros patirties platinimo ir tinklo bei informacijos saugumo gerinimo stebėsenos daugiametę programą (MODINIS) (2003–2005 m.) (2),
            
         
               (3)
            
            
               Susitarimo 31 protokolas todėl turėtų būti iš dalies pakeistas taip, kad leistų vykdyti tokį platesnį bendradarbiavimą nuo 2004 m. sausio 1 d.,
            
         NUSPRENDĖ:
   1 straipsnis
   Į Susitarimo 31 protokolo 2 straipsnio 5 dalį įtraukiama ši įtrauka:
   
               „—
            
            
               
                  32003 D 2256: 2003 m. lapkričio 17 d. Europos Parlamento ir Tarybos sprendimas Nr. 2256/2003/EB (OL L 336, 2003 12 23, p. 1).“
            
         2 straipsnis
   Šis sprendimas įsigalioja 2004 m. birželio 9 d., jei EEE jungtiniam komitetui buvo pateikti visi pranešimai pagal Susitarimo 103 straipsnio 1 dalį (3).
   Jis taikomas nuo 2004 m. sausio 1 d.
   3 straipsnis
   Šis sprendimas skelbiamas Europos Sąjungos oficialiojo leidinio EEE dalyje ir EEE priede.
   
      Priimta Briuselyje, 2004 m. birželio 8 d.
      
         
            EEE jungtinio komiteto vardu
         
         
            Pirmininkas
         
         S. GILLESPIE
         
      
   
   
      (1)  OL L 277, 2004 8 26, p. 29.
   
      (2)  OL L 336, 2003 12 23, p. 1.
   
      (3)  Konstituciniai reikalavimai nenurodyti.